প্রশমনমূলক সেবা

প্রশমনমূলক সেবা, প্রশমনমূলক চিকিৎসা, উপশমমূলক সেবা বা  উপশমমূলক চিকিৎসা হলো সর্বাত্মক, বহুমুখী-নিয়মানুবর্তিতামুলক অভিগমন যেখানে গুরুতর অসুস্থ মানুষের জন্যে বিশেষায়িত চিকিৎসা সেবার ব্যবস্থা করা হয়। ক্যানসার, ফুসফুসের রোগ, ওষুধ প্রতিরোধী যক্ষ্মা, যকৃতের রোগ বা অন্য কোনো দীর্ঘস্থায়ী যন্ত্রণা থেকে মানুষকে মুক্ত করার জন্যে প্রশমন সেবার প্রয়োজন হয়। প্রশমনমূলক সেবা হচ্ছে ক্যানসার রোগীদের সবচেয়ে বড় ওষুধ। প্রশমনমূলক সেবার অপর নাম সহায়ক চিকিৎসা। এ সেবায় ক্যানসারের যন্ত্রণা অনেকাংশে প্রশমিত হয়। ক্যানসার রোগীদের বিভিন্ন শারীরিক ও মানসিক সমস্যা বা উপসর্গ দেখা দেয়। যেমন প্রচন্ড ব্যথা বা অসহ্য যন্ত্রণা। প্রশমনমূলক সেবায় ক্যানসারের চিকিৎসার পাশাপাশি ঔষধ দিয়ে প্রচন্ড ব্যথা বা অসহ্য যন্ত্রণা,  অসুস্থতাজনিত কষ্ট ও ভোগান্তি প্রশমন করা হয়। প্রশমনমূলক সেবা ও নির্ধারিত চিকিৎসার মাধ্যমে রোগী স্বাভাবিক জীবনে ফিরে আসতে পারে। তবে রোগ শনাক্ত হওয়ার পরপরই প্রশমনমূলক সেবা শুরু করা দরকার। কিছু ক্ষেত্রে জীবনের শেষ সময়ে প্রশমনমূলক সেবাই একমাত্র চিকিৎসা হয়ে দাঁড়ায়। প্রশমনমূলক সেবার মূল উদ্দেশ্য রোগীর জীবনের মান বাড়ানো।Derek Doyle, Nathan Cherny. Oxford Textbook of Palliative Medicine. Oxford University Press, 2005

প্রশমনমূলক সেবার শারীরিক, মানসিক, সামাজিক ও আধ্যাত্মিক মূল্য আছে। একাধিক গবেষণায় দেখা গেছে, প্রশমনমূলক সেবা মানুষের আয়ু বৃদ্ধি করে এবং জীবনের শেষ সময়ে চিকিৎসা খরচ কমায়।Ann M. Berger, John L. Shuster, Jamie H. Von Roenn. Principles and Practice of Palliative Care and Supportive Oncology. Lippincott Williams & Wilkins, 2007

প্রশমনমূলক সেবা দিবস
অক্টোবর মাসের ২য় শনিবার বিশ্ব হসপিস ও প্যালিয়েটিভ কেয়ার দিবস উদ্‌যাপন করা হয় । প্রশমনমূলক সেবা সম্পর্কে সচেতনতা বাড়াতে বিশ্ব সেবাসদন ও প্রশমনমূলক সেবা দিবস আয়োজিত হয়। বিশ্ব সেবাদন ও প্রশমনমূলক সেবা মৈত্রী (World Hospice and Palliative Care Alliance) প্রতি বছর এ দিবসটির আয়োজন করে।Website: http://www.national-awareness-days.com/world-hospice-and-palliative-care-day.html . Accessed on 28 October 2014

তথ্যসূত্র

বহিঃসংযোগ
 সেবাসদনে শুশ্রুষাকারীর সহায়িকা এবং প্রশমনমূলক সেবা

 এনসিপিসি  ইউকে ন্যাশনাল কাউন্সিল প্যালিয়েটিভ সেবা


বিষয়শ্রেণী:সেবাসদন
বিষয়শ্রেণী:চিকিৎসা